### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 19. januar 2022 har vedtaget Magistratens foranstående indstilling af 10. januar 2022.

Offentlig fremlæggelse af forslag til helhedsplan for byudvikling i centerområdet langs [adresse] samt tillæg nr. 118 til Kommuneplan 2017.

### Resumé

Forslaget til helhedsplanen gælder for det område der er udpeget som fortætningspunkt langs [adresse].

Baggrunden for helhedsplanen er blandt andet udpegningen af centerområdet og dets nærkvarterer som for-tætningspunkt i Kommuneplan 2017. Derudover har der været et ønske fra [adresse] om en revitalisering og styrkelse af centerområdet.

Helhedsplanen er en såkaldt fysisk helhedsplan, der sætter retningen for fremtidig byudvikling i et allerede udbygget område.

Målet med helhedsplanlægningen er også et kommune-plantillæg med mere retvisende bestemmelser for center-området. Det er målet, at de mere detaljerede bestemmelser i tillægget kan være medvirkende til at skabe en større klarhed over hvordan kvarteret gradvist kan udvikles.

Helhedsplanen vil blive en del af Kommuneplanens hovedstruktur efter byrådets vedtagelse. Herudover vil kommuneplantillægget erstatte kommuneplanens eksisterende rammer for de aktuelle områder.

Der er gennemført en forudgående offentlig høring om ændringen af Kommuneplanen. Der kom 10 bemærkninger i høringsperioden. Bemærkningerne indgår som en del af grundlaget for arbejdet med helhedsplanen og kommuneplantillægget.

### Indstilling

Det indstilles:

At 1) forslag til Helhedsplan for byudvikling i centerområdet langs [adresse], godkendes til offentlig fremlæggelse,

At 2) forslag til Tillæg nr. 118 til Kommuneplan 2017 godkendes til offentlig fremlæggelse,

At 3) bemærkninger fra den forudgående offentlige høring besvares, som det fremgår af indstillingens afsnit 5.6.

At 4) det anbefales, at Åbyhøj Fællesråd er værter for et borgermøde i forbindelse med den offentlige høring. [adresse] er ansvarlige for dagsorden. Dette som supplement til den i øvrigt planlagte borgerinddragelsesproces i forbindelse med offentlig høring.

### Sagens forløb

06-01-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 10-01-2022 Magistraten

Fremsendes til [adresse] med bemærkning, at Magistraten i mødet den 10. januar 2022 anbefaler, at byrådet tiltræder Magistratsafdelingen for Teknik og Miljøs indstilling af 16. december 2021.

Byggehøjden på Kvickly grunden præciseres. Der var generelt ros til forslaget og samarbejdet med Åbyhøj Fællesråd herom. En tunnel under [adresse] vil være en dyr løsning, men det blev nævnt, at der kunne være synergi i forhold til Aarhus Vand.

 19-01-2022 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 19. januar 2022 har vedtaget Magistratens foranstående indstilling af 10. januar 2022.